L-isfida biex jogħla l-livell ta' suċċess għat-tgħalliema kollha Dyson u l-kollegi (2004) jistqarru li 'soluzzjonijiet' li jwasslu għal inizjattivi li huma sempliċiment iggunfjati u marbuta ma' sistema minnha nfiha mhux ġusta jfallu fiċ-ċert. Għalkemm il-policy makers għandhom kull intenzjoni li jnaqqsu l-iżvantaġġi fis-suċċess edukattiv, strateġiji riċenti li għandhom l-għan li jilħqu dan, jew billi jżidu l-aspirazzjonijiet jew billi jiddiversifikaw is-suq, għandhom problemi kbar ħafna. Hanushek (2004) juri li żieda fil-finanzjament tal-iskejjel kellha, bi ftit eċċezzjonijiet, ftit impatt fuq l-outcome edukattiv f'dawn l-aħħar għexieren ta' snin. Ir-riżorsi jistgħu jintużaw b'modi differenti biex it-tgħalliema jibbenifikaw, pereżempju permezz ta' rati ta' staff ta' livell dejjem aħjar fil-klassijiet, żieda ta' kompetenzi ta' għalliema permezz ta' żvilupp professjonali u l-użu flessibbli ta' counselling u mentoring. Fi snin riċenti, riformi bbażati fuq is-suq ġew introdotti f'ħafna pajjiżi. Madankollu, Whelan (2009) jiddubita l-valur tal-għażla u l-kompetizzjoni bħala dawk li jixprunaw titjib, għax jaqsmu s-sistema f'unitajiet li huma żgħar wisq biex jinnovaw u ħafna drabi jżidu l-istratifikazzjoni akkademika, etnika u soċjali. Sa mill-1996, il-Kummissjoni Internazzjonali fuq l-Edukazzjoni għas-Seklu wieħed u għoxrin identifikat seba' tensjonijiet f'sistemi ta' edukazzjoni f'pajjiżi differenti – li jinkludu t-tensjoni bejn il-kompetizzjoni u l-opportunità tal-ugwaljanza u l-ħtieġa li tiġi bbilanċjata l-kompetizzjoni li tipprovdi motivazzjoni u inċentivi bil-kooperazzjoni li tippromwovi ekwità u ġustizzja soċjali għal kulħadd. Għalhekk il-ħtieġa li jinsabu modi biex jintrebħu dawn l-isfidi u tiġi żviluppata proviżjoni ta' kwalità għolja u li twieġeb għat-tgħalliema kollha tibqa'. Leadbeater u Wong (2010) jesprimu dan f'din l-istqarrija: 'Disaffezzjoni bl-iskola, li tidher b'mod ċar mir-rati ta' tfal li ma jkomplux l-iskola u fallimenti fl-eżamijiet, turi li hemm ħtieġa ripressa li twassal għal esperjenza ta' skola ta' tip differenti – esperjenza li twassal biex dak li jkun iħossu aktar involut, jagħraf li qiegħed jirbaħ xi ħaġa u fl-istess ħin relevanti għall-ħtiġijiet li n-nies se jkollhom bżonn fis-seklu li ġej.' (p. 3) https://www.european-agency.org/agency-projects/ra4al 3 Lingwa komuni għall-edukazzjoni inklużiva Kif isostni r-razzjonal t'hawn fuq, hemm il-ħtieġa għal lingwa komuni li tintuża meta nitkellmu dwar l-edukazzjoni inklużiva, u din hija tema li ilha tokkorri bis-sħiħ fl-attivitajiet tal-proġett RA4AL. Is-sistemi edukattivi fil-pajjiżi huma individwali ħafna (Meijer, 1999, 2003) – kull eżaminar tal-edukazzjoni inklużiva fi kwalunkwe pajjiż għalhekk tinħtieġ li tkun ikkunsidrata fil-kuntest ta' riformi edukattivi usa' li jkunu qegħdin isiru f'dak il-pajjiż. Ir-rapport tal-Agency fuq L-Edukazzjoni tal-Għalliema għal Skop ta' Inklużjoni madwar l-Ewropa (2011) juri xi wħud mill-iżviluppi riċenti, inklużi l-użu tat-termini 'eteroġeneità' u 'diversità', imma juri wkoll li l-bidla fit-terminoloġija mhux dejjem tirrifletti bidla fil-ħsieb u l-prattika. Jekk il-lingwa użata tkompli tippromwovi l-qasma jew id-differenza tal-gruppi diversi fis-soċjetà, il-policy għandha ċ-ċans li tkun fil-forma ta' miżuri 'miżjuda' meħtieġa biex tbiddel il-policies oriġinali li ma kinux inklużivi. Fil-proġett RA4AL, ir-rappreżentanti tal-pajjiżi tkellmu dwar il-ħtieġa li jikkjarifikaw it-tifsira ta' termini speċifiċi fil-kuntest tal-proġett. Dawn it-termini jinkludu: kwalità, li nżidu l-livell tas-suċċess u l-'working definitions' użati fil-proġett qegħdin hawn taħt. Id-definizzjoni ta' kwalità li nsibu fil-paper ta' pożizzjoni tar-RA4AL hija kif ġej: 'Il-kwalità trid tidher fid-dawl kif is-soċjetajiet jiddefinixxu l-għan tal-edukazzjoni. F'ħafna minnhom insibu żewġ objettivi ewlenin: l-ewwel huwa li jiġi assigurat l-iżvilupp konoxxittiv tat-tgħalliema. It-tieni tenfasizza r-rwol tal-edukazzjoni fis-sosteniment ta' kobor kreattiv u emozzjonali tat-tgħalliema u fl-għajnuna li tingħatalhom biex jiksbu valuri u attitudnijiet għal ċittadinanza responsabbli. Fl-aħħar, il-kwalità għandha tgħaddi mit-test tal-ekwità: sistema edukattiva karatterizzata minn diskriminazzjoni kontra grupp partikolari ma tkunx qiegħda tagħmel il-missjoni tagħha.' (UNESCO, 2004, Prefazjoni) Dwar il-livell tas-suċċess (achievement), Wallace (2010) juża t-terminu li jfisser 'l-outcome tal-isforz, it-tgħallim, il-perseveranza, it-twemmin-nifsi u l-inkoraġġiment. Dan jinvolvi l-individwu li jesperjenza l-isfidi, jagħmel skoperti u jieħu l-premju, jew intrinsikament jew estrinsikament mill-isforzi u l-applikazzjoni.' (p. 6). Din id-definizzjoni wiesgħa tista' tiġi kkuntrastjata ma' livelli ta' ksib (attainment) li ħafna drabi tintuża biex tirreferi għal tgħalliema li jottjenu gradi jew jilħqu livelli f'eżamijiet u assessjar standardizzat formali. Trid tittieħed konsiderazzjoni wkoll tal-fatt li suċċessi jew kisbiet ivvalorizzati jistgħu jvarjaw bejn pajjiżi u kulturi. Marbuta bis-sħiħ u relevanti għall-proġett RA4AL hija d-definizzjoni ta' suċċess li ma jlaħħaqx biżżejjed mal-livell mistenni (under-achievement), li ħafna drabi jidher bħala diskrepanza bejn assessjar jew riżultat ta' test u l-performance attwali. Madankollu, kien suġġerit li filwaqt li fatturi soċjetali u ambjentali li jistgħu jiżvantaġġjaw lit-tgħalliema għandhom jiġu kkunsidrati, il-kapaċità – it-tenaċità – tat-tgħalliema kollha għandha tingħolla u kull tip ta' ksib li ma jlaħħaqx mal-livell jiġi indirizzat. Fl-aħħar, it-terminu tgħolli (raising), fil-kuntest tal-proġett, jirreferi għal żieda jew titjib fil-ksib u/jew livell ta' suċċess ta' individwi jew gruppi. Kif żidiet 'il fuq ta' dan it-tip huma mkejla jiddependi mill-qasam/oqsma li fihom it-tgħalliemi/tgħalliema jinħassu li mhux qegħdin jilħqu l-livell meħtieġ – imma huwa ċar li t-tnaqqis tad-differenza bejn dawk li jagħmlu ħafna suċċess u dawk li jagħmlu ftit suċċess ma jfissirx li jitnaqqsu l-istandards – imma jinżammu aspettazzjonijiet għolja għal kulħadd. 4 https://www.european-agency.org/agency-projects/ra4al Riżultati u rakkomandazzjonijiet tal-proġett Immexxija minn proġetti tal-Agency tal-imgħoddi, riċerka internazzjonali riċenti, materjali ppreżentati fl-esibizzjoni tal-konferenza tal-RA4AL flimkien ma' inputs, seminars u diskussjonijiet li saru fil-konferenza, dawn it-'temi' ġew identifikati bħala ta' importanza kbira biex jogħla l-livell ta' suċċess għat-tgħalliema kollha: 1. Policy kollaborattiva u prattika. Biex it-tgħalliema kollha jiġu involuti u sostnuti, b'mod partikolari dawk li jkollhom jaffaċċjaw xi żvantaġġi, għandhom jingħataw servizzi fil-komunitajiet lokali permezz ta' kollaborazzjoni mill-qrib – fil-policy u l-prattika – bejn is-servizzi edukattivi, tas-saħħa, soċjali u aġenziji oħra. Il-kooperazzjoni u l-innetwerkjar huma meħtieġa fil-livelli kollha – nazzjonali, qasam lokali, skola u klassi – bejn l-istakeholders kollha, it-tgħalliema u l-familji, biex jiġu assigurati kemm responses koordinati u użu effettivi tar-riżorsi. Il-ħafna aspetti ta' xogħol kollaborattiv bejn livelli differenti tas-sistema – mill-assessjar kollaborattiv u t-tgħallim fil-klassi għal innettwerkjar professjonali fil-livell internazzjonali – huma mogħtija l-importanza tagħhom billi juru l-importanza tal-kapital soċjali fl-iskola u s-sistema tar-riforma. Minħabba li l-policy kollaborattiva u l-prattika hija element komuni bejn it-temi, din tista' tipprovdi qafas tajjeb għall-investigazzjonijiet futuri. 2. Sostenn għall-mexxejja tal-iskejjel u l-iskejjel. Il-mexxejja tal-iskejjel u l-iskejjel għandhom jirċievu sostenn biex jassiguraw li huma għandhom il-viżjoni u l-kompetenzi neċessarji biex jiġi stabbilit ethos pożittiv u tiġi pprovduta tmexxija approprijata għal prattika inklużiva. L-ippjanar biex jintlaħqu l-ħtiġijiet diversi tat-tgħalliema kollha għandha tkun parti integrali mill-proċess tal-iżvilupp tal-qasam kollu/skola, li min-naħa tagħha għandha ġġib flimkien il-prijoritajiet kurrenti b'mod koerenti. Il-konklużjonijiet tal-proġett RA4AL jagħfas fuq il-ħtieġa li nitilqu lil hinn minn tmexxija minn fuq għal isfel għal tmexxija distribwita li tenfasizza x-xogħol f'team u s-soluzzjonar ta' problemi kollaborattivi. 3. Kontabiltà inklużiva. Approċji għal kontabiltà fil-livell ta' sistema u skola għandhom jinkludu element qawwi ta' review mill-individwi u/jew il-koetanji bil-għan li jagħtu s-saħħa lill-istakeholders biex jaraw il-kontabiltà bħala waħda professjonali u mhux imposta minn barra. Biex nimxu lejn aktar ekwità fl-edukazzjoni, hemm ħtieġa ta' varjetà ta' indikaturi ta' performance, li jkunu joqogħdu għas-sitwazzjoni lokali jew li jiffukaw fuq l-input, ir-riżorsi, il-proċessi u l-output/outcomes. Żviluppi ta' dan it-tip għandhom ikejlu dak li huwa ta' valur għat-tgħalliema kollha biex jassiguraw konsistenza u jiġu msaħħa valuri u prattiċi. 4. Personalizzazzjoni permezz ta' smigħ b'attenzjoni għat-tgħalliema. Il-vuċi tat-tgħalliemi hija ċ-ċavetta li għandha ssawwar il-policy u l-prattika. Il-personalizzazzjoni tinvolvi wkoll xogħol aktar mill-qrib ma' ġenituri u familji biex jiġu indirizzati kull tip ta' ħtiġijiet ta' sostenn b'mod aktar ħolistiku. Iffukar aktar ċar fuq il-personalizzazzjoni għandha tagħraf il-ħtieġa għal sistemi ta' assessjar aktar flessibbli, aktar milli wieħed jipprova 'itella' l-istandards permezz ta' ttestjar u tiġi vvalorizzata l-eċċellenza fl-oqsma kollha tat-tgħallim. 5. L-iżvilupp professjonali għal edukazzjoni inklużiva. L-għalliema għandhom ikunu aġenti https://www.european-agency.org/agency-projects/ra4al 5 attivi fi kwalunkwe bidla ta' sistema/skola u l-kompetenzi tagħhom għandhom ikunu indirizzati permezz ta' edukazzjoni inizjali tal-għalliema u l-iżvilupp professjonali kontinwu. L-għalliema kollha għandhom jiżviluppaw il-valuri neċessarji, l-attitudnijiet, il-ħiliet, l-għerf-għarfien, u l-fehim biex jassiguraw it-tgħallim u s-sehem sħiħ tat-tgħalliema f'kull klassi. L-erba' oqsma ta' kompetenza inklużi fil-Profil tal-Għalliema Inklużivi (2012) tal-Agency: l-ivvalorizzar tad-diversità tat-tgħalliema, is-sosteniment tat-tgħalliema kollha, il-ħidma ma' oħrajn u l-iżvilupp professjonali huma dawk meħtieġa mill-għalliema li għandhom iċ-ċans li jkunu ta' suċċess f'li jittella' l-livell ta' suċċess tat-tgħalliema kollha. 6. Approċji pedagoġiċi għal kulħadd. Fid-dawl tax-xogħol mill-Agency, sostnut minn riċerka internazzjonali riċenti, huwa ċar li hemm approċji pedagoġiċi li għandhom ikunu ta' benefiċċju għat-tgħalliema kollha, fosthom dawk tat-tagħlim f'team u tgħallim assistit minn koetanji. Florian u Black-Hawkins (2011) jinnutaw li l-estensjoni ta' dak li jista' jinkiseb b'mod ordinarju għat-tgħalliema kollha hija biċċa xogħol pedagoġika kumplessa li tinħtieġ qabża minn approċju li jaħdem għat-tgħalliema kollha (b'xi ħaġa addizzjonali għal jew differenti minnhom għal xi wħud) għal approċju li jinvolvi 'l-iżvilupp ta' komunità ta' tgħallim għanja kkaratterizata minn opportunitajiet ta' tgħallim li huwa suffiċjenti u li jkun jista' jinkiseb minn kulħadd' (p. 814). Dawn it-temi huma diskussi f'aktar dettall fir-rapport tal-proġett sħiħ li jista' jinkiseb minn: http://www.european-agency.org/agency-projects/ra4al Aspetti dwar xogħol fil-futur L-outcomes tal-proġett RA4AL li dam sena se jiffurmaw il-bażi għal proġett itwal li se tagħmel l-Agency, u li se jibda fl-2013. B'dan f'moħħna, l-attivitajiet tal-proġett ġew studjati mill-ġdid biex jiġu identifikati aspetti ewlenin biex jiġu kkunsidrati f'xogħol fil-ġejjieni, li għandhom x'jaqsmu mat-temi ta' hawn fuq. L-aspetti ewlenin jinkludu l-ħtieġa li: - Jinġabru eżempji prattiċi u cost-effective ta' nnettwerkjar u kollaborazzjoni fil-klassijiet, skejjel u komunitajiet lokali kif ukoll f'livell nazzjonali/internazzjonali, u jiġu eżaminati l-kontribuzzjonijiet li prattiċi ta' dan it-tip jistgħu jagħmlu lejn it-titjib fis-suċċess tat-tgħalliema kollha. - Issir aktar ħidma fuq xogħol eżistenti ta' tmexxija għal skop ta' inklużjoni biex jiġu eżaminati l-kompetenzi meħtieġa fit-tmexxija f'sistemi/ambjenti ta' inklużjoni. - Isir aktar xogħol fuq mekkaniżmi ta' kontabiltà approprija għas-sistema tal-edukazzjoni u għal skejjel li jagħtu s-saħħa u awtorità lill-istakeholders u li jirriflettu valuri inklużivi u prattika billi jitkejjel dak li huwa vvalorizzat għat-tgħalliema kollha, u tiġi pprovduta evidenza konkreta għal prattika effettiva li twassal għal livelli ta' suċċess ekwitabbli. 6 https://www.european-agency.org/agency-projects/ra4al - Jiġi investigat kif sistemi edukattivi u servizzi huma organizzati, jittieħdu akkonti tar-rwoli ewlenin tal-għalliema u l-ħtieġa li jiġu kkunsidrati l-vuċijiet tat-tgħalliema u l-familji tagħhom biex joffru esperjenza personalizzata kif suppost. - Isir aktar xogħol f'oqsma ta' kompetenza meħtieġa mill-għalliema biex ilaħħqu mal-ħtiġijiet diversi tat-tgħalliema u jiġu investigati l-aħjar toroq biex jintlaħaq dan fl-edukazzjoni inizjali tal-għalliema u l-iżvilupp kontinwu professjonali. - Issir riċerka fuq approċji pedagoġiċi u strateġiji li jmorru lil hinn minn 'differenzazzjoni' immexxija mill-għalliema għal waħda ċċentrata fuq it-tgħalliemi, u prattika ppersonalizzata fil-klassi. Kummenti tal-għeluq Ix-xogħol tal-proġett RA4AL identifika l-ħtieġa ta' bażi ta' evidenza, b'mod partikolari f'approċji effettivi biex jogħla l-livell ta' suċċess tat-tgħalliema kollha u investigazzjoni fil-fatturi li jgħinu lit-tgħalliema li jkunu esperjenzjaw żvantaġġi biex jiżviluppaw reżiljenza u jagħmlu suċċess tajjeb. Ir-rapporteur tal-konferenza RA4AL Bengt Persson għafas b'mod partikolari fuq in-nuqqas ta' riċerka fil-livell tas-sistema. Il-valur u l-effettività ta' kemm tiġi tiswa l-kooperazzjoni bejn il-pajjiżi u l-importanza tat-tgħallim minn policy u prattika eżistenti f'dan il-qasam huma magħrufa sew. Bit-tixrik tal-għerf-għarfien fil-livelli kollha tas-sistema, komunitajiet tat-tgħallim inklużivi jistgħu jiġu żviluppati u msaħħa permezz ta' tisħib u kollaborazzjoni biex jiġi assigurat li t-tgħalliema kollha jkollhom l-opportunità biex jiżviluppaw il-kapaċità tat-tgħallim tagħhom u jgħollu l-livelli tagħhom ta' suċċess. Kif josserva Fink (2008): 'L-edukazzjoni hija wisq aktar milli jiġu ppreparati l-istudenti biex jaqilgħu l-għixien, għalkemm dan huwa importanti. Hija wkoll mod kif tgħinhom jgħixu.'